smcproject/ml-wiki-sentences huggingface dataset:
താഴെപ്പറയുന്നവ ഉൾപ്പടെ നിരവധി മാർഗ്ഗനിർദ്ദേശ രേഖകൾ ആരോഗ്യ അധികാരികൾ പ്രസിദ്ധീകരിച്ചിട്ടുണ്ട്, അവ മരുന്ന് വികസനത്തിൽ പരിഗണിക്കേണ്ടതുണ്ട്: മനുഷ്യ ഉപയോഗത്തിനായി ഫാർമസ്യൂട്ടിക്കൽസ് രജിസ്റ്റർ ചെയ്യുന്നതിനുള്ള സാങ്കേതിക ആവശ്യകതകളുടെ സമന്വയത്തെക്കുറിച്ചുള്ള അന്താരാഷ്ട്ര സമ്മേളനം- ഇന്റർനാഷണൽ കോൺഫറൻസ് ഓൺ ഹാർമൊണൈസേഷൻ ഓഫ് ടെക്നിക്കൽ റിക്വയർമെന്റ്സ് ഫോർ രജിസ്ട്റേഷൻ ഓഫ് ഫാർമസ്യൂട്ടിക്കൽസ് ഫോർ ഹ്യൂമൺ യൂസ് (ഐസിഎച്ച്) എം3 (ആർ2) "ഹ്യൂമൻ ക്ലിനിക്കൽ ട്രയൽ‌സ്, ഫാർമസ്യൂട്ടിക്കൽസ് മാർക്കറ്റിംഗ് ഓതറൈസേഷൻ എന്നിവയുടെ പെരുമാറ്റത്തിനായുള്ള നോൺ‌ക്ലിനിക്കൽ സേഫ്റ്റി സ്റ്റഡീസിനെക്കുറിച്ചുള്ള മാർഗ്ഗനിർദ്ദേശം" എസ് 9 "ആൻറി കാൻസർ ഫാർമസ്യൂട്ടിക്കൽസിനായുള്ള നോൺക്ലിനിക്കൽ ഇവാലുവേഷൻ" എസ് 10 "ഫോട്ടോ സേഫ്റ്റി ഇവാലുവേഷൻ" ഇഎംഎ (യൂറോപ്യൻ മെഡിസിൻസ് ഏജൻസി) "ഫോട്ടോ സേഫ്റ്റി ടെസ്റ്റിംഗിനെക്കുറിച്ചുള്ള മാർഗ്ഗനിർദ്ദേശത്തിനുള്ള കുറിപ്പ്" (പുനരവലോകനം തടഞ്ഞുവച്ചിരിക്കുന്നു) "ഫോട്ടോ സേഫ്റ്റി ടെസ്റ്റിംഗിനെക്കുറിച്ചുള്ള മാർഗ്ഗനിർദ്ദേശത്തിനുള്ള കുറിപ്പിലെ ചോദ്യോത്തരങ്ങൾ" എഫ്ഡി‌എ ( യു‌എസ് ഫുഡ് ആൻഡ് ഡ്രഗ് അഡ്മിനിസ്ട്രേഷൻ ) എംഎച്എൽഡബ്ല്യു /പിഎംഡിഎ (ജാപ്പനീസ് ആരോഗ്യ, തൊഴിൽ, ക്ഷേമ മന്ത്രാലയം / ഫാർമസ്യൂട്ടിക്കൽസ്, മെഡിക്കൽ ഉപകരണ ഏജൻസി) ലൈറ്റ് മൈക്രോസ്‌കോപ്പിയിലെ ഫോട്ടോടോക്സിസിറ്റി
ലൈവ് സാമ്പിളുകളിൽ മൈക്രോസ്‌കോപ്പി നടത്തുമ്പോൾ, വളരെ ഉയർന്ന അളവിലുള്ള ഡോസ് മാതൃകകളെ നശിപ്പിക്കുകയോ കൊല്ലുകയോ ചെയ്യുമെന്നും  അറിഞ്ഞിരിക്കേണ്ടതുണ്ട്.
കോൺഫോക്കൽ, സൂപ്പർ റെസല്യൂഷൻ മൈക്രോസ്‌കോപ്പിയിൽ ഇത് വളരെ പ്രധാനമാണ്.
ഇതും കാണുക ഫോട്ടോഡൈനാമിക് തെറാപ്പി അവലംബം പുറംകണ്ണികൾ വിട്രോ ഫോട്ടോടോക്സിസിറ്റി ടെസ്റ്റിൽ 3 ടി 3 എൻ‌ആർ‌യു ഫോട്ടോടോക്സിസിറ്റി ടെസ്റ്റ്
ഫോട്ടോപിക് കാഴ്ച ഇംഗ്ലീഷ് വിലാസം https://ml.wikipedia.org/wiki/Photopic_vision 1931 സിഐഇ ഫോട്ടോപിക് ലൂമിനോസിറ്റി ഫംഗ്ഷൻ .
തിരശ്ചീന അക്ഷത്തിലെ തരംഗദൈർഘ്യം നാനോമീറ്ററിൽ ആണ്.
പ്രകാശപൂരിതമായ (തിളക്കം 10 സിഡി/മീറ്റർ² മുതൽ 10 8 സിഡി/മീറ്റർ² വരെ) അവസ്ഥയിലെ കാഴ്ചയാണ് ഫോട്ടോപിക് കാഴ്ച എന്നറിയപ്പെടുന്നത്.
മനുഷ്യരിലും മറ്റ് പല മൃഗങ്ങളിലും, റെറ്റിനയിലെ കോൺ കോശങ്ങൾ ഫോട്ടോപിക് ദർശനത്തിനോടൊപ്പം സ്കോട്ടോപിക് ദർശനത്തിലുള്ളതിനേക്കാൾ ഉയർന്ന കാഴ്ചയ്ക്കും ( വിഷ്വൽ അക്വിറ്റി ), വർണ്ണ ദർശനത്തിനും , ടെമ്പറൽ റെസല്യൂഷനും സഹായിക്കുന്നു.
മനുഷ്യന്റെ കണ്ണിലെ മൂന്ന് തരം കോണുകൾ, മൂന്നു തരം നിറങ്ങൾ തിരിച്ചറിയാൻ സഹായിക്കുന്നു.
കോണുകളുടെ ബയോളജിക്കൽ പിഗ്മെന്റുകൾക്ക് 420 നാ.
മീ (നീല), 534 നാ.
മീ (നീല-പച്ച), 564 നാ.
മീ (മഞ്ഞ-പച്ച) തരംഗദൈർഘ്യങ്ങളിൽ പരമാവധി ആഗിരണ മൂല്യങ്ങളുണ്ട്.
ദൃശ്യമാകുന്ന സ്പെക്ട്രത്തിൽ ഉടനീളം കാഴ്ച നൽകുന്നതിന് അവയുടെ സംവേദനക്ഷമത ശ്രേണികൾ ഓവർലാപ്പ് ചെയ്യുന്നുമുണ്ട്.
555 നാ.
മീ (പച്ച) തരംഗദൈർഘ്യത്തിൽ, 683 ലൂമെൻ/വാട്ട് ആണ് പരമാവധി ലൂമിന്സ് എഫികസി .
നിർവചനം അനുസരിച്ച് , 5.4 × 10 14 ഹെർട്സ് (λ = 555.17. . . nm) ആവൃത്തിയിലുള്ള പ്രകാശത്തിന് 683 ലൂമെൻ/വാട്ട് ലൂമിനസ് എഫികസി ഉണ്ട്.
ഒരു വ്യക്തി ഫോട്ടോപിക് ആയിരിക്കുമ്പോൾ, തരംഗദൈർഘ്യങ്ങൾക്കനുസരിച്ച് റെറ്റിനയിൽ പതിക്കുന്ന പ്രകാശത്തിന്റെ തീവ്രതയും വ്യത്യാസപ്പെടുന്നു.
ഉദാഹരണത്തിന് നീല-പച്ച തരംഗദൈർഘ്യം (500 നാ.മീ) ആണെങ്കിൽ, പ്രകാശത്തിന്റെ 50% റെറ്റിനയുടെ ഇമേജ് പോയിന്റിൽ എത്തുന്നു.
ഫോട്ടോപിക് ദർശനത്തിൽ അഡാപ്റ്റേഷൻ വളരെ വേഗതയുള്ളതാണ്; ഫോട്ടോപിക് കാഴ്ചയിയിലേക്കുള്ള അഡാപ്റ്റേഷൻ 5 മിനിറ്റിനുള്ളിൽ സംഭവിക്കാം, പക്ഷേ ഫോട്ടോപികിൽ നിന്ന് സ്കോട്ടോപികിലേക്ക് മാറാൻ 30 മിനിറ്റ് എടുക്കും.
പ്രായം കൂടുന്നതിനനുസരിച്ച് ഫോട്ടോപിക് സ്പേഷ്യൽ കോൺട്രാസ്റ്റ് സെൻസിറ്റിവിറ്റി നഷ്ടപ്പെടും.
എഴുപതുകളിലെത്തിയവർക്ക്  ഉയർന്ന സ്പേഷ്യൽ ഫ്രീക്വൻസികൾ കണ്ടെത്തുന്നതിന് ഇരുപതുകളിലുള്ളവരേക്കാൾ ഏകദേശം മൂന്നിരട്ടി പ്രകാശ തീവ്രത ആവശ്യമാണ്.
കുറഞ്ഞ വെളിച്ചത്തിൽ ഉള്ള കാഴ്ചയ്ക്ക്, മനുഷ്യ കണ്ണ് സ്കോട്ടോപിക് ദർശനം ഉപയോഗിക്കുന്നു (ലൂമിനൻസ് ലെവൽ 10 −6 മുതൽ 10 −3.5 cd /m 2 വരെ), അതേപോലെ ഇന്റർമീഡിയറ്റ് അവസ്ഥയിൽ കണ്ണ് മെസോപിക് ദർശനവും ( ലൂമിനൻസ് ലെവൽ 10 −3 മുതൽ 10 0.5 cd /m 2 വരെ) ഉപയോഗിക്കുന്നു.
ഇതും കാണുക അഡാപ്റ്റേഷൻ (കണ്ണ്) കാൻഡേല കോൺ കോശം ദൃശ്യതീവ്രത (കാഴ്ച) മെസോപിക് കാഴ്ച രാത്രി കാഴ്ച്ച പുർകിഞെ പ്രഭാവം ഫോട്ടോമെട്രി (ഒപ്റ്റിക്സ്) ഫോട്ടോസെൻസിറ്റീവ് ഗാംഗ്ലിയൻ സെൽ സ്കോട്ടോപിക് കാഴ്ച പരാമർശങ്ങൾ ↑ 1 2 ↑
ഫോട്ടോപീരിയോഡിസം
ഫോട്ടോപീരിയോഡിസം എന്നത് രാത്രിയുടെ നീളം അല്ലെങ്കിൽ ഇരുണ്ട കാലഘട്ടത്തോടുള്ള ജീവികളുടെ ശാരീരിക പ്രതികരണമാണ്.
സസ്യങ്ങളിലും മൃഗങ്ങളിലും ഇത് സംഭവിക്കുന്നുണ്ട്.
പ്രകാശത്തിന്റെയും ഇരുണ്ട കാലഘട്ടങ്ങളുടെയും ആപേക്ഷികദൈർഘ്യത്തോടുള്ള സസ്യങ്ങളുടെ വികാസ പ്രതികരണങ്ങളായി ഫോട്ടോപീരിയോഡിസത്തെ നിർവചിക്കാം.
ഫോട്ടോപീരിയോഡുകൾ അനുസരിച്ച് അവയെ മൂന്ന് ഇനങ്ങളായി തിരിച്ചിരിക്കുന്നു: ഹ്രസ്വം,  ദീർഘം, ന്യൂട്രൽ.
പല പൂച്ചെടികളും (പുഷ്പിതസസ്യങ്ങൾ) രാത്രിയുടെ ദൈർഘ്യത്തിലുള്ള കാലാനുസൃതമായ മാറ്റങ്ങളെ അല്ലെങ്കിൽ ഫോട്ടോപിരീഡിനെ സിഗ്നലുകളായി എടുത്ത് ഒരു ഫോട്ടോറിസെപ്റ്റർ പ്രോട്ടീൻ അതായത് ഫൈറ്റോക്രോം അല്ലെങ്കിൽ ക്രിപ്‌റ്റോക്രോം ഉപയോഗിച്ച് തിരിച്ചറിയുന്നു.
മറ്റൊരു ഉപവിഭാഗത്തിൽ, നിർബന്ധിത ഫോട്ടോപീരിയോഡിക് സസ്യങ്ങൾക്ക് പൂവിടുമ്പോൾ ഒരു നീണ്ട അല്ലെങ്കിൽ ഹ്രസ്വമായ രാത്രി ആവശ്യമാണ്, അതേസമയം ഫാക്കൽറ്റീവ് ഫോട്ടോപീരിയോഡിക് സസ്യങ്ങൾ ഈ സാഹചര്യമില്ലെങ്കിലും പൂവിടാൻ സാധ്യതയുണ്ട്.
ഇതും കാണുക ക്രോണോബയോളജി ഫ്ലോറിജെൻ സ്കോട്ടോബയോളജി അവലംബങ്ങൾ കൂടുതൽ വായനയ്ക്ക് ഡിഇ ഫോസ്കറ്റ്, സസ്യവളർച്ചയും വികസനവും, ഒരു തന്മാത്രാ സമീപനം.
അക്കാദമിക് പ്രസ്സ്, സാൻ ഡീഗോ, 1994, പേ.
ബി. തോമസും ഡി. വിൻസ്- പ്ര്യൂ, സസ്യങ്ങളിലെ ഫോട്ടോപെരിയോഡിസം (രണ്ടാം പതിപ്പ്).
അക്കാദമിക് പ്രസ്സ്, 1997
ഫോട്ടോഡിഎൻഎ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മൈക്രോസോഫ്റ്റ് വികസിപ്പെച്ചെടുക്കുകയും ഹനി ഫരിദ് പരിഷ്‌കരിക്കുകയും ചെയ്ത ഒരു സാങ്കേതിക വിദ്യയാണ് ഫോട്ടോഡിൻഎ ( PhotoDNA ) .
സമാന ഇമേജുകളെ കണ്ടെത്താൻ ഇമേജുകളുടെയും വീഡിയോയുടെയും ഓഡിയോ ഫയലുകളുടെയും ഹാഷ് മൂല്യങ്ങൾ കണക്കുകൂട്ടുന്ന ഒരു സാങ്കേതിക വിദ്യയാണ് ഫോട്ടോഡിൻഎ
ഫോട്ടോഡെർമറ്റൈറ്റിസ് ഇംഗ്ലീഷ് വിലാസം https://ml.wikipedia.org/wiki/Photodermatitis
അലർജി കോൺടാക്റ്റ് ഡെർമറ്റൈറ്റിസിന്റെ ഒരു രൂപമാണ് ഫോട്ടോഡെർമറ്റൈറ്റിസ് .
ഇത് സൺ പോയിസണിങ്ങ് അല്ലെങ്കിൽ ഫോട്ടോഅലർജി എന്നീ പേരുകളിലും അറിയപ്പെടുന്നു.
അലർജി ഉണ്ടാക്കുന്ന വസ്തു പ്രകാശം ഉപയോഗിച്ച്  സജീവമാക്കപ്പെടുകയും, ചുണങ്ങ് അല്ലെങ്കിൽ മറ്റ് വ്യവസ്ഥാപരമായ ഫലങ്ങൾ ഉണ്ടാക്കുകയും ചെയ്യുന്നു.
വീണ്ടും വീണ്ടുമുള്ള എക്സ്പോഷറുകൾ ഫോട്ടോഅലർജിക് ത്വക്ക് അവസ്ഥ സൃഷ്ടിക്കുന്നു, അവ പലപ്പോഴും എക്സിമറ്റസ് ആയിരിക്കും.
ഇത് സൂര്യാഘാതത്തിൽ നിന്ന് വ്യത്യസ്തമാണ്.
ഫോട്ടോഡെർമറ്റൈറ്റിസ് വീക്കം, ശ്വസിക്കാൻ ബുദ്ധിമുട്ട്, കത്തൽ, ചൊറിച്ചിൽ, ചുണങ്ങ്, തൊലിയിൽ ചിലപ്പോൾ ചെറിയ പൊട്ടലുകൾ, ചർമ്മത്തിന്റെ പുറംതൊലി അടരൽ എന്നിവയ്ക്ക് കാരണമാകാം.
ചിലപ്പോൾ ഓക്കാനം വരാം.
പല മരുന്നുകളും അവസ്ഥകളും സൺസെൻസിറ്റിവിറ്റിക്ക് കാരണമാകും, ചില മരുന്നുകളിൽ ഉപയോഗിക്കുന്ന സൾഫ, അവയിൽ ചില ആൻറിബയോട്ടിക്കുകൾ, ഡൈയൂററ്റിക്സ്, COX-2 ഇൻഹിബിറ്ററുകൾ, പ്രമേഹ മരുന്നുകൾ എന്നിവയുണ്ട്.
സോറാലെൻസ്, കൽക്കരി ടാർ, ഫോട്ടോ-ആക്റ്റീവ് ഡൈകൾ (ഇയോസിൻ, അക്രിഡിൻ ഓറഞ്ച്) കസ്തൂരി , മീതൈൽകോമറിൻ, നാരങ്ങ എണ്ണ 4-അമിനോ ബെൻസോയിക് ആസിഡ് (സൺസ്ക്രീനുകളിൽ കാണപ്പെടുന്നു) ഓക്സിബെൻസോൺ (യു‌വി‌എ, യു‌വി‌ബി കെമിക്കൽ ബ്ലോക്കർ എന്നിവയിലും സൺസ്ക്രീനുകളിലും കാണപ്പെടുന്നു) സാലിസിലാനിലൈഡ് (വ്യാവസായിക ക്ലീനറുകളിൽ കാണപ്പെടുന്നു) സെന്റ് ജോൺസ് വോർട്ട് ഹെക്സക്ലോറോഫീൻ (ചില കുറിപ്പടി ആൻറി ബാക്ടീരിയൽ സോപ്പുകളിൽ കാണപ്പെടുന്നു) ടെട്രാസൈക്ലിൻ ആൻറിബയോട്ടിക്കുകൾ (ഉദാ. ടെട്രാസൈക്ലിൻ, ഡോക്സിസൈക്ലിൻ , മിനോസൈക്ലിൻ) ബെന്സോയില് പെറോക്സൈഡ് റെറ്റിനോയിഡുകൾ (ഉദാ. ഐസോട്രെറ്റിനോയിൻ) ചില NSAID- കൾ (ഉദാ. ഇബുപ്രോഫെൻ, നാപ്രോക്സെൻ സോഡിയം) ഫ്ലൂറോക്വിനോലോൺ ആന്റിബയോട്ടിക് : 2% കേസുകളിൽ സ്പാർഫ്ലോക്സാസിൻ അമിയോഡറോൺ, ഏട്രൽ ഫൈബ്രിലേഷൻ ചികിത്സിക്കാൻ ഉപയോഗിക്കുന്നു പെല്ലഗ്ര
അമ്മി മാജസ് , പർസ്നിപ്, ജയന്റ് ഹോഗ്വീഡ്, ഡിക്ടാംനസ് എന്നിങ്ങനെ നിരവധി സസ്യങ്ങൾ ഫോട്ടൊഡേർമറ്റൈറ്റിസിന് കാരണമാകുന്നു.
സസ്യങ്ങൾ മൂലമുണ്ടാകുന്ന ഫോട്ടൊഡേർമറ്റൈറ്റിസിനെ ഫൈറ്റോഫോട്ടൊഡേർമറ്റൈറ്റിസ് എന്ന് വിളിക്കുന്നു.
കയ്യുറകൾ ധരിക്കുക, സൂര്യപ്രകാശം ഒഴിവാക്കുക അല്ലെങ്കിൽ സൺസ്ക്രീൻ ഉപയോഗിക്കുക അലർജി പ്രതിപ്രവർത്തനത്തിന് കാരണമാകുന്ന രാസവസ്തുക്കളുമായി ബന്ധപ്പെടുന്നത് ഒഴിവാക്കുക എന്നിവ രോഗ പ്രധിരോധ നടപടികളിൽ ഉൾപ്പെടുന്നു.
ഇതും കാണുക ഫോട്ടോസെൻസിറ്റിവിറ്റി സോളാർ ഉർട്ടികാരിയ അവലംബം പുറം കണ്ണികൾ
ബിർസ മുണ്ഡ
പത്തൊൻപതാം നൂറ്റാണ്ടിൽ ബ്രിട്ടീഷ് ഇന്ത്യയിൽ ജീവിച്ചിരുന്ന ഒരു ആദിവാസി സ്വാതന്ത്ര്യ സമരനേതാവാണ് ബിർസ മുണ്ഡ ( ഉച്ചാരണം ⓘ ) (1875–1900) .
മുണ്ഡ എന്ന ആദിവാസി വിഭാഗത്തിൽ ജനിച്ച ഇദ്ദേഹം ബ്രിട്ടീഷുകാർക്കെതിരെ മുണ്ഡ ആദിവാസികളുടെ "ഉൽഗുലാന്" (സ്വാതന്ത്ര്യസമരത്തിന്) നേതൃത്വം നൽകി.
ഇന്ത്യൻ പാർലമെന്റിന്റെ സെൻട്രൽ ഹാളിൽ ഇദ്ദേഹത്തിന്റെ ഛായാചിത്രം തൂക്കിയിട്ടുണ്ട്.
ഇത്തരത്തിൽ ആദരിക്കപ്പെട്ട ഒരേയൊരു ആദിവാസി നേതാവും ഇദ്ദേഹം മാത്രമാണ്.
അദ്ദേഹത്തിന്റെ സ്മരണ നിലനിർത്തുന്നതിനായി പല സ്ഥാപനങ്ങൾക്കും അദേഹത്തിന്റെ പേര് നൽകിയിട്ടുണ്ട് .
ബിർസ അഗ്രികൾച്ചർ യൂണിവേഴ്സിറ്റി , ബിർസ മുണ്ഡ അതലെറ്റിക് സ്റ്റേഡിയം , ബിർസ മുണ്ഡ എയർപോട്ട് , തുടങ്ങിയവ അവയിൽ ചിലതാണ്.
അവലംബം പുറത്തേക്കുള്ള കണ്ണികൾ Birsa Munda - The Great Hero of the Tribals Archived 2009-04-10 at the Wayback Machine .
at Government of Odisha website .
ബിൽ ഗേറ്റ്സ് ഇംഗ്ലീഷ് വിലാസം https://ml.wikipedia.org/wiki/Bill_Gates
ബിൽ ഗേറ്റ്സ് എന്നറിയപ്പെടുന്ന വില്യം ഹെൻ‌റി ഗേറ്റ്സ് മൂന്നാമൻ (William Henry Gates III) (ജനനം: 28 ഒക്ടോബർ 1955) പ്രശസ്തനായ ഒരു അമേരിക്കൻ വ്യവസായിയും സാമൂഹ്യപ്രവർത്തകനുമാണ്.
ലോകത്തെ ഏറ്റവും വലിയ പേഴ്സണൽ കമ്പ്യൂട്ടർ സോഫ്റ്റ്‌വേർ കമ്പനിയായ മൈക്രോസോഫ്റ്റിന്റെ സ്ഥാപകരിലൊരാളും നിലവിലെ ചെയ്ർമാനുമാണ്.
ഒന്നര പതിറ്റാണ്ടോളമായി ലോകത്തെ ധനികരുടെ പട്ടികയിൽ മൂൻനിരയിലുള്ള ഗേറ്റ്സ് 1995 മൂതൽ 2009 വരെയുള്ള കാലയളവിൽ, 2008 ഒഴികെയുള്ള വർഷങ്ങളിൽ ലോകത്തെ ഏറ്റവും വലിയ ധനികനായിരുന്നു.
2011-ൽ ഏറ്റവും ധനികനായ അമേരിക്കക്കാരനും ലോകത്തെ രണ്ടാം സ്ഥാനക്കാരനുമായിരുന്നു.
മൈക്രോസോഫ്റ്റിൽ സി.ഇ.
ഒ., മുഖ്യ സോഫ്റ്റ്‌വേർ രൂപകൽപകൻ തുടങ്ങിയ സ്ഥാനങ്ങൾ വഹിച്ചിരുന്ന അദ്ദേഹം ഇപ്പോൾ കമ്പനിയുടെ അദ്ധ്യക്ഷനാണ്.
കൂടാതെ കമ്പനിയുടെ ഏറ്റവും വലിയ വ്യക്തിഗത ഓഹരിയുടമയുമാണ് (6.4%).
നിരവധി പുസ്തകങ്ങളുടെ രചയിതാവുകൂടിയാണ് ബിൽ ഗേറ്റ്സ്.
പെഴ്സണൽ കമ്പ്യൂട്ടർ വിപ്ലവത്തിന് തുടക്കം കുറിക്കുകയും അതിന്റെ വളർച്ചയിൽ അവിഭാജ്യഘടകമാകുകയും ചെയത മൈക്രോസോഫ്റ്റ് , ബിൽ ഗേറ്റ്സും പോൾ അലനും ചേർന്നാണ് സ്ഥാപിച്ചത്.
മൈക്രോസോഫ്റ്റിന്റെ മേധാവിയായിരിക്കുമ്പോൾ, മൽസരക്ഷമമല്ലാത്ത സ്ഥിതി സൃഷ്ടിക്കുന്ന കച്ചവടതന്ത്രങ്ങളുടെ പേരിൽ, ബിൽഗേറ്റ്സ് ഏറെ വിമർശിക്കപ്പെട്ടിട്ടുണ്ട്.
പിൽക്കാലത്ത് നിരവധി സാമൂഹ്യപ്രവർത്തനരംഗങ്ങളിൽ ഗേറ്റ്സ് പങ്കുകൊള്ളുന്നു.
2000-ത്തിൽ ബിൽ ഗേറ്റ്സും ഭാര്യ മെലിൻഡയും ചേർന്ന് രൂപം നൽകിയ ബിൽ ആൻഡ് മെലിൻഡ ഗേറ്റ്സ് ഫൗണ്ടേഷനിലൂടെ വിവിധ സന്നദ്ധ-ശാസ്ത്രഗവേഷണസ്ഥാപനങ്ങൾക്ക് വൻതുകകൾ സംഭാവന നൽകുന്നു.
അമേരിക്കയിലെ സിയാറ്റിലിൽ ഹെൻ‌റി ഗേറ്റ്സ് സീനിയർ, മേരി മാക്സ്‌വെൽ എന്നിവരുടെ മകനായി 1955-ൽ ബിൽ ഗേറ്റ്സ് ജനിച്ചു.
പിതാവ് ഒരു പ്രമുഖനായ വക്കീൽ ആയിരുന്നു.
മാതാവ്, ഫസ്റ്റ് ഇന്റർസ്റ്റേറ്റ് ബാങ്ക് സിസ്റ്റം , യുണൈറ്റെഡ് വേ എന്നിവയിൽ ഡയറക്ടർ ബോർഡംഗമായിരുന്നു.
അമ്മയുടെ പിതാവ് ജെ.ഡബ്ല്യു മാക്സ്‌വെൽ ഒരു നാഷനൽ ബാങ്കിന്റെ പ്രസിഡൻഡുമായിരുന്നു.
ബിൽ ഗേറ്റ്സിനെ ഒരു വക്കീലാക്കുവാനായിരുന്നു അവർക്ക് ആഗ്രഹം.
13- വയസിൽ അദ്ദേഹം സിയാറ്റിലിലെ ലേക്‌സൈഡ് സ്കൂളിൽ ചേർന്നു.
ഗ്രേഡ് 8-ൽ ആയിരുന്നപ്പോൾ സ്കൂളിലെ മദേഴ്സ് ക്ലബ് കുട്ടികൾക്കായി ഒരു എ.എസ്.ആർ. ടെലിടൈപ് ടെർമിനലും ഒരു ജി.ഇ.
കംപ്യൂട്ടർ ഉപയോഗിക്കാനുള്ള ടൈം സ്ലോട്ടും വാങ്ങി.
ഈ കമ്പ്യൂട്ടറിനായി ബേസിക് ഭാഷയിൽ പ്രോഗ്രാമുകൾ തയ്യാറാക്കുന്നതിൽ ഗേറ്റ്സ് തൽപരനായി.
അദ്ദേഹത്തിന്റെ താൽപര്യം മാനിച്ച് ഗണിതക്ലാസുകളിൽ നിന്നും വിട്ടുനിൽക്കുന്നതിന് അദ്ദേഹത്തെ അനുവദിക്കുകയും ചെയ്തു.
ആളുകൾക്ക് കമ്പ്യൂട്ടറുമായി ടിക്-ടാക്-ടോ കളിക്കാനുതകുന്ന ഒരു പ്രോഗ്രാമായിരുന്നു ആദ്യമായി ഗേറ്റ്സ് ഇതിൽ വികസിപ്പിച്ചത്.
നിർദ്ദേശങ്ങൾ കൃത്യമായി പ്രാവർത്തികമാക്കാനുള്ള ഈ യന്ത്രത്തിന്റെ കഴിവ് ഗേറ്റ്സിനെ അതിലേക്ക് അത്യാകർഷിതനാക്കി.
മദേഴ്സ് ക്ലബ് സംഭാവനകൾ മുഴുവൻ തീർന്നപ്പോൾ ‌ഗേറ്റ്സ്, പോൾ അലൻ , റിക് വീലാൻഡ് , കെന്റ് ഇവാൻസ് എന്നീ നാല് ലേക്സൈഡ് വിദ്യാർത്ഥികൾ ഡി.ഇ.
സി. പി.ഡി.പി. മിനി കമ്പ്യൂട്ടർ പോലെയുള്ള കമ്പ്യൂട്ടറുകൾ കണ്ടെത്തി ഉപയോഗിക്കാനാരംഭിച്ചു.
ഇക്കാലത്ത്, കമ്പ്യൂട്ടർ സെന്റർ കോർപ്പറേഷന്റെ ഒരു പി.ഡി.പി-10 കമ്പ്യൂട്ടറിലെ ഓപറേറ്റിംഗ് സിസ്റ്റത്തിലെ തകരാറുകൾ മുതലെടുത്ത്, അനുവദിച്ചതിലും കൂടുതൽ കമ്പ്യൂട്ടർ സമയം ചിലവഴിച്ചതിനാൽ, ഒരു വേനൽക്കാലം മുഴുവൻ കമ്പ്യൂട്ടർ ഉപയോഗിക്കുന്നതിൽ ഈ വിദ്യാർത്ഥികൾ വിലക്കപ്പെടുകയും ചെയ്തു.
വിലക്ക് ഒഴിവാക്കപ്പെട്ടപ്പോൾ നാലു വിദ്യാർത്ഥികളും കമ്പ്യൂട്ടർ സമയത്തിന് പകരമായി സി.സി.സി യുടെ സോഫ്റ്റ്വയറിലെ തകരാരുകൾ കണ്ടുപിടിച്ചു തരാം എന്ന ഒരു ധാരണയിലെത്തി.
ടെലിടൈപ്പ് ടെർമിനൽ ഉപയോഗിക്കുന്നതിനു പകരം, ഗേറ്റ്സ് നേരിട്ട് സി.സി.സി. കാര്യാലയത്തിലെത്തി അവിടത്തെ കമ്പ്യൂട്ടറുകളിൽ ഓടിയിരുന്ന വിവിധ ഭാഷകളിലുള്ള സോഫ്റ്റ്വയർ സോഴ്സ് കോഡുകൾ പഠിക്കുകയും ചെയ്തു.
1970-ൽ സി.സി.സി. പ്രവർത്തനം നിർത്തുന്നതുവരെയും ഈ രീതി തുടർന്നു.
അടുത്ത വർഷം ഇൻഫൊർമെഷൻ സയൻസ് ഇൻകോർപ്പറേറ്റഡ് ഈ നാലു വിദ്യർത്ഥികളെയും കോബോൾ ഭാഷയിൽ, ഒരു പേ-റോൾ പ്രോഗ്രം എഴുതുവാൻ സമീപീച്ചു.
പ്രതിഫലം ആയി കമ്പ്യൂട്ടർ സമയവും പണവും വാഗ്ദാനം ചെയ്തു.
സ്കൂൾ അധികാരികൾക്ക് ഗേറ്റ്സിന്റെ പ്രോഗ്രാമിങ് കഴിവുകൾ മനസ്സിലായതിനെത്തുടർന്ന് ക്ലാസുകളിൽ വിദ്യാർത്ഥി‍കളെ ഉൾപ്പെടുത്താനുള്ള ഒരു പ്രോഗ്രാം എഴുതിച്ചു.
തന്നെ കൂടുതൽ പെൺകുട്ടികൾ ഉള്ള ക്ലാസിൽ ഉൾപ്പെടുത്തുന്ന രീതിയിൽ അദ്ദേഹം പ്രൊഗ്രാമിൽ വ്യതിയാനങ്ങൾ വരുത്തി.
17- ആം വയസിൽ അദ്ദേഹം പോൾ അലനുമായി ചേർന്ന് ട്രാഫ്-ഒ- ഡാറ്റ എന്ന ഒരു സംരംഭം ആരംഭിച്ചു.
ഇന്റൽ 8008 പ്രോസ്സസർ അടിസ്ഥാനമാക്കിയുള്ള ട്രാഫിക് കൗണ്ടറുകളാണ് ഈ സ്ഥാപനത്തീലൂടെ നിർമ്മിച്ചത്.
1973-ന്റെ തുടക്കത്തിൽ യു.എസ്. പ്രതിനിധിസഭയിൽ കോൺഗ്രഷണൽ പേജ് ആയും ഗേറ്റ്സ് ജോലി നോക്കിയിരുന്നു.
1973-ൽ ലേക്‌സൈഡ് സ്കൂളിൽ നിന്നും ബിൽ ഗേറ്റ്സ് ബിരുദം നേടി.
ബിരുദത്തിന്റെ സാറ്റ് നിലവാരത്തിൽ 1600-ൽ 1590 മാർക്ക് അദ്ദേഹത്തിന് ലഭിച്ചിരുന്നു.
തുടർന്ന് ഹാർവാർഡ് കോളജിൽ ചേർന്നു.
ഹാർവാർഡിൽ വച്ചാണ് അദ്ദേഹം ഭാവി ബിസിനസ് പങ്കാളിയായ സ്റ്റീവ് ബാമറെ കണ്ടുമുട്ടിയത്.
(പിൽക്കാലത്ത് ഗേറ്റ്സ് മൈക്രോസോഫ്റ്റിന്റെ സി.ഇ.ഒ. സ്ഥാനം ഒഴിഞ്ഞപ്പോൾ പകരം ബാമറെയാണ് ആ സ്ഥാനത്ത് നിയോഗിച്ചത്.)
ഹാർവാഡിലെ രണ്ടാംവർഷം, അദ്ദേഹത്തിന്റെ പ്രൊഫസർമാരിലൊരാളായ ഹാരി ലൂയിസിന്റെ കോംബിനടോറിക്സ് പാഠത്തിലെ നിർദ്ധാരണം ചെയ്യപ്പെടാത്ത പ്രശ്നങ്ങളുടെ ശ്രേണിക്ക് പരിഹാരമായി ഒരു പാൻകേക്ക് സോർട്ടിങ് അൽഗരിതം ബിൽ ഗേറ്റ്സ് വിഭാവനം ചെയ്തു.
ഗേറ്റ്സിന്റെ ഈ പരിഹാരരീതി 30 വർഷത്തിലധികം ഏറ്റവും വേഗതയേറിയ രീതിയായി നിലനിന്നു.
അതിനെ തുടർന്നുവന്ന പരിഹാരരീതി അതിനേക്കാൾ 1 ശതമാനം മാത്രം വേഗതയേറിയതായിരുന്നു.
ഹാർവാഡിലെ കമ്പ്യൂട്ടർ ശാസ്ത്രജ്ഞനായിരുന്ന ക്രിസ്റ്റോസ് പപാദിമിത്ര്യൂവിനൊപ്പം ചേർന്ന് അദ്ദേഹം തന്റെ പ്രശ്നപരിഹാരരീതിയെ ഔദ്യോഗികപ്രബന്ധമായി പ്രസിദ്ധികരിച്ചു.
ഹാർവാഡിലെ പഠനകാലത്ത് ഗേറ്റ്സിന് പ്രത്യേക പഠനപദ്ധതികളൊന്നുംതന്നെ ഉണ്ടായിരുന്നില്ല.
അധികസമയവും അദ്ദേഹം സ്കൂളിന്റെ കമ്പ്യൂട്ടറിൽ ചിലവഴിച്ചു.
1974-ൽ ഹണിവെല്ലിൽ പ്രോഗ്രാമറായി ജോലി നോക്കിയിരുന്ന പോൾ അല്ലനുമായി, ബിൽ ഗേറ്റ്സ് സുഹൃദ്ബന്ധം നിലനിർത്തിയിരുന്നു.
അടുത്ത വർഷം, ഇന്റൽ 8080 സി.പി.യു അടിസ്ഥാനമാക്കി പ്രവർത്തിക്കുന്ന മിറ്റ്സ് ( മൈക്രോ ഇൻസ്റ്റ്റുമെന്റേഷൻ ഏൻഡ് ടെലിമെട്രി സിസ്റ്റംസ് ) ആൾട്ടെയർ 8800 പുറത്തിറങ്ങി.
ഗേറ്റ്സും അലനും ഇത് ഒരു സോഫ്റ്റ്‌വെയർ കമ്പനി തുടങ്ങാനുള്ള അവസരമായി കണ്ടു.
ഈ തീരുമാനം മാതാപിതാക്കളെ അദ്ദേഹം അറിയിച്ചു, അവരും ഇതിനു അനുകൂലമായിരുന്നു.
മൈക്രൊസോഫ്റ്റ് ബേസിക് മിറ്റ്സ് ഓൾട്ടയർ 8800 കമ്പ്യൂട്ടറും 8-inch (200 mm) ഫ്ലോപ്പി ഡിസ്ക് വ്യൂഹവും
പോപുലർ ഇലക്ട്രോണിക്സിന്റെ ജനുവരി 1975-ലെ ലക്കത്തിൽ  ഗേറ്റ്സ് ഓൾട്ടെയർ 8800 മൈക്രോകമ്പ്യൂട്ടർ പുറത്തിറങ്ങിയതുമായി ബന്ധപ്പെട്ട ഒരു ലേഖനം കണ്ടതിനെത്തുടർന്ന് ബിൽഗേറ്റ്സ് കമ്പ്യൂട്ടർ നിർമ്മാതക്കളായ മിറ്റ്സുമായി ( മൈക്രോ ഇൻസ്റ്റ്റുമെന്റേഷൻ ഏൻഡ് ടെലിമെട്രി സിസ്റ്റംസ് ) ബന്ധപ്പെടുകയും താനും കൂട്ടരും ഈ പ്ലാറ്റ്ഫോമിനായി ഒരു ബേസിക് ഇറ്റർപ്രെട്ടർ നിർമ്മിക്കുന്നുണ്ടെന്ന് അറിയിക്കുകയും ചെയ്തു.
എന്നാൽ ഈ സമയത്ത് ഗേറ്റ്സിന്റെയും അല്ലന്റെയും കൈവശം ഓൾട്ടെയർ കമ്പ്യൂട്ടർ ഇല്ലായിരുന്നു എന്നു മാത്രമല്ല അതിനായി പ്രോഗ്രാമും തയ്യാറാക്കിയിരുന്നുമില്ല.
മിറ്റ്സിന്റെ ഇക്കാര്യത്തിലുള്ള താൽപര്യം അറിയുക എന്നതുമാത്രമായിരുന്നു അപ്പോഴത്തെ ലക്ഷ്യം.
എന്നാൽ മിറ്റ്സ് കമ്പനിയുടെ പ്രസിഡണ്ടായിരുന്ന എഡ് റോബർട്ടസ് അവരെ ഒരു പ്രദർശനത്തിനായി ക്ഷണിച്ചു.
എതാനും ആഴ്ച്ച കൊണ്ട് അവർ ഒരു മിനികമ്പ്യൂട്ടറിൽ ഓടുന്ന ഒരു ഓൾട്ടെയർ എമുലേറ്ററും തുടർന്ന് ഒരു ബേസിക് ഇറ്റർപ്രട്ടറും വികസിപ്പിച്ചു.
ആൽബുക്കർക്കിയിലെ മിറ്റ്സ് ആസ്ഥാനത്തു നടന്ന പ്രദർശനം ഒരു വിജയമായിരുന്നു, അവരുടെ ഇറ്റർപ്രെട്ടർ, ഓൾട്ടെയർ ബേസിക്ക് എന്ന നാമത്തിൽ വിതരണം ചെയ്യാൻ കരാറിലെത്തി.
ഇതോടൊപ്പം പോൾ അലനെ മിറ്റ്സിൽ ജോലിക്കെടുക്കുകയും ചെയ്തു.
1975 നവംബറിൽ ഗേറ്റ്സ് ഹാർവാർഡിൽ നിന്നും അവധി എടുത്ത് പോൾ അലനൊടൊപ്പം ജോലിചെയ്യാൻ ചേർന്നു, അവർ മൈക്രോ-സോഫ്റ്റ് (Micro-Soft) എന്ന നാമത്തിൽ ആൽബുക്കർക്കിയിൽ ഒരു ഓഫീസ് തുടങ്ങി.
ഒരു വർഷത്തിനകം, പേരിനിടയിലെ ഹൈഫൻ ഒഴിവാക്കി.
1976- നവംബർ 26 -ന്‌ "മൈക്രോസോഫ്റ്റ്" എന്ന വ്യാപാരനാമം ന്യൂ മെക്സിക്കോ സംസ്ഥാനത്തിലെ സ്റ്റേറ്റ് സെക്രട്ടറിയുടെ കാര്യാലയത്തിൽ രജിസ്റ്റർ ചെയ്തു.
കമ്പ്യൂട്ടർ ഹോബിയിസ്റ്റുകൾക്കിടയിൽ മൈക്രോസോഫ്റ്റിന്റെ ബേസിക് വളരെ പ്രശസ്തമായിരുന്നു.
ഇതിന്റെ മാർക്കറ്റിലിറക്കുന്നതിനുമുമ്പ് ചോർന്ന ഒരു വ്യാജപതിപ്പ് പരക്കെ വിതരണം ചെയ്യപ്പെടുകയും ഉപയോഗിക്കപ്പെടുന്നുമുണ്ടെന്നും ബിൽ ഗേറ്റ്സ് മനസ്സിലാക്കി.
1976 ഫെബ്രുവരിയിൽ അദ്ദേഹം ഹോബിയിസ്റ്റുകൾക്ക് മിറ്റ്സ് ന്യുസ് ലെറ്ററിൽ ഒരു തുറന്ന കത്ത് എഴുതി.
പ്രതിഫലം ഇല്ലാതെ ഉയർന്ന നിലവാരം ഉള്ള സോഫ്റ്റ്വയർ നിർമ്മിക്കുവാനും, വിതരണം ചെയ്യാനും മിറ്റ്സിനു കഴിയില്ലെന്ന് അദ്ദേഹം ഈ കത്തിൽ സൂചിപ്പിച്ചു.
മിക്കവാറും  ഹോബിയിസ്റ്റുകളുടെ അസംതൃപ്തിക്ക് ഇത്  ഇടയാക്കിയെങ്കിലും സോഫ്റ്റ്വയർ ഡെവലപ്പർമാർ പ്രതിഫലം ആവശ്യപ്പെടാൻ സാധിക്കണം എന്ന വിശ്വാസത്തിൽത്തന്നെ ഗേറ്റ്സ് തുടർന്നു.
1976-ന്റെ അവസാനം, മൈക്രോസോഫ്റ്റ് മിറ്റ്സിൽനിന്നും  സ്വതന്ത്രമാകുകയും വിവിധ കമ്പ്യൂട്ടറുകൾക്കായി പ്രൊഗ്രാമിംഗ് ഭാഷാ സോഫ്റ്റ്വയറുകൾ നിർമ്മിക്കുന്നത് തുടരുകയും ചെയ്തു.
1979 ജനുവരി 1-നു കമ്പനി  ആസ്ഥാനം ആൽബുക്കർക്കിയിൽ നിന്നും വാഷിങ്ടണിലെ ബെല്ലിവ് (Bellevue), എന്ന സ്ഥലത്തേക്കു മാറ്റി.
മൈക്രോസോഫ്റ്റിന്റെ ആദ്യവർഷങ്ങളിൽ എല്ലാ ജീവനക്കാർക്കും കമ്പനി ബിസിനസിൽ വലിയ ഉത്തരവാദിത്തം ഉണ്ടായിരുന്നു.
കച്ചവടകാര്യങ്ങളുടെ മേൽനോട്ടത്തിനൊപ്പം പ്രോഗ്രാമുകൾ എഴുതുകയും ഗേറ്റ്സ് ചെയ്തിരുന്നു.
ആദ്യ 5 വർഷത്തിൽ കമ്പനി പുറത്തിറക്കിയ എല്ലാ സോഫ്റ്റ്വെയറിന്റെയും ഓരോ വരിയും ഗേറ്റ്സ് പരിശോധിക്കയും ഉചിതമെന്നു തോന്നുന്ന രീതിയിൽ മാറ്റി എഴുതുകയും ചെയ്തിരുന്നു.
ഐ.ബി.എമ്മുമായുള്ള  പങ്കാളിത്തം
1980-ൽ പുതിയതായി പുറത്തിറക്കാൻ പോകുന്ന ഐ.ബി.എം. പി.സി. എന്ന പേഴ്സനൽ കംപ്യൂട്ടറിൽ ഉൾപ്പെടുത്താനായി, ഒരു ബേസിക് ഇറ്റർപ്രെട്ടർ വികസിപ്പിക്കാനായി ഐ.ബി.എം. മൈക്രോസോഫ്റ്റിനെ സമീപിച്ചു.
ഐ.ബി.എം. വക്താക്കൾ ഒരു ഓപ്പറേറ്റിങ് സിസ്റ്റം വേണമെന്ന ആവശ്യം ഉന്നയിച്ചപ്പോൾ, അക്കാലത്ത് വ്യാപകമായി ഉപയോഗിക്കപ്പെട്ടിരുന്ന സി.പി/എം (CP/M) ഓപ്പറേറ്റിങ് സിസ്റ്റത്തിന്റെ നിർമ്മാതാക്കളായ ഡിജിറ്റൽ റിസർച്ചിനെ (ഡി.ആർ.ഐ.) ഗേറ്റ്സ് അവർക്ക് നിർദ്ദേശിച്ചു.
എന്നാൽ ഐ.ബി.എമ്മും ഡി.ആർ.ഐയും തമ്മിലുള്ള ചർച്ച പരാജയപ്പെട്ടു.
തുടർന്നു ഐ.ബി.എം. വക്താവായ ജാക്ക് സാംസ്, ഗേറ്റ്സിനെ സമീപിച്ച് ലൈസൻസിങ്ങ് ഉടമ്പടി സംബന്ധമായ പ്രശ്നത്തെപ്പറ്റി അറിയിക്കുകയും ആയതിനാൽ സ്വീകാര്യമായ ഒരു ഓപ്പറേറ്റിങ് സിസ്റ്റം വേണം എന്നും ആവശ്യപ്പെട്ടു.
സിയാറ്റിൽ കമ്പ്യൂട്ടർ പ്രോഡക്റ്റ്സിലെ (എസ്.സി.പി.) ടിം പാറ്റേഴ്സൺ , ഐ.ബി.എം. പി.സിക്ക് സമാനമായ ഹാർഡ്വെയറിനു വേണ്ടി നിർമ്മിച്ചതും സി.പി./എം സദൃശ്യവുമായ 86-ഡോസ് (ക്യു-ഡോസ്) എന്ന ഓപ്പറേറ്റിങ് സിസ്റ്റം ഉപയോഗിക്കാമെന്ന് ഏതാനും ആഴ്ചകൾക്കുള്ളിൽ ഗേറ്റ്സ് ഐ.ബി.എമ്മിനെ അറിയിച്ചു.
ഇതിനകം മൈക്രോസോഫ്റ്റ് എസ്.സി.പിയുമായി ഒരു കരാറിലെത്തുകയും 86-ഡോസിന്റെ സമ്പൂർണ്ണമായ വിതരണാവകാശം പിന്നീട് മുഴുവൻ ഉടമസ്ഥാവകാശവും സ്വന്തമാക്കി.
ഈ ഓപ്പറേറ്റിങ് സിസ്റ്റത്തിൽ ഐ.ബി.എം. പി.സിക്കായി വേണ്ട മാറ്റങ്ങൾ വരുത്തിയതിനു ശേഷം പി.സി.-ഡോസ് എന്ന പേരിൽ ഒറ്റത്തവണവിലയായ 50,000 ഡോളറിന് ഐ.ബി.എമ്മിന് നൽകുകയും ചെയ്തു.
മറ്റു ഹാർഡ്‌വെയർ നിർമ്മാതാക്കൾ, ഐ.ബി.എം. പി.സിയുടെ പകർപ്പുകൾ ഉണ്ടാക്കാനുള്ള സാധ്യത മുന്നിൽക്കണ്ട ഗേറ്റ്സ് ഓപ്പറേറ്റിങ് സിസ്റ്റത്തിന്റെ പകർപ്പവകാശം ഐ.ബി.എമ്മിന് നൽകിയിരുന്നില്ല.
സംഭവിച്ചത് അതുതന്നെയായിരുന്നു, ഐ.ബി.എം. പിസിയുടെ പകർപ്പുകൾ നിർമ്മിച്ച വിവിധ ഹാർഡ്വെയർ നിർമ്മാതാക്കൾക്കായുള്ള എം.എസ്-ഡോസിന്റെ വൻ വില്പ്പന, മൈക്രൊസൊഫ്റ്റിനെ, പേഴ്സനൽ കംപ്യൂട്ടർ സോഫ്റ്റ്‌വെയർ വിപണിയിലെ ഒരു പ്രധാനിയാക്കി മാറ്റി.
ഐ.ബി.എമ്മിന്റെ പേര് ഓപ്പറേറ്റിങ് സിസ്റ്റത്തോടൊപ്പമുണ്ടായിരുന്നെങ്കിലും പുതിയ കമ്പ്യൂട്ടറിന്റെ പിന്നിലെ മൈക്രോസോഫ്റ്റിന്റെ പ്രാധാന്യം മാധ്യമങ്ങൾ തിരിച്ചറിഞ്ഞു.
ഗേറ്റസാണോ "ഈ യന്ത്രത്തിനു പുറകിലെ സൂത്രധാരൻ?"
എന്നുവരെ "പി.സി. മാഗസിൻ" എഴുതി.
1981 ജൂൺ 25-ന് മൈക്രോസോഫ്റ്റ് പുനഃസംഘടിപ്പിച്ചപ്പോൾ അതിന്റെ മേൽനോട്ടം ഗേറ്റ്സിനായിരുന്നു.
കമ്പനി വാഷിങ്ടൺ സംസ്ഥാനത്ത് പുതുക്കി രജിസ്റ്റർ ചെയ്യുകയും ബിൽ ഗേറ്റ്സ് അതിന്റെ പ്രസിഡൻഡായൂം ബോർഡ് അദ്ധ്യക്ഷനായും മാറി.
വിൻഡോസ്
മൈക്രോസോഫ്റ്റിന്റെ പുനരുദ്ധാരണം 1981, ജൂൺ 25 -നു നടന്നു, വാഷിങ്ടണിൽ ഇൻകോർപ്പറേറ്റ് ചെയ്ത്, ബിൽ ഗേറ്റ്സ് പ്രസിഡന്റും, ബോർഡ് ചെയർമാനുമായി സ്ഥാനം എറ്റെടുത്തു.
1985 നവംബർ 20 -ന്‌ മൈക്രോസോഫ്റ്റ് വിൻഡോസ് പുറത്തിറക്കി.
ഐ.ബി.എമ്മുമായി ചേർന്ന് ഓ ഏസ് 2 എന്ന ഓപറേറ്റിംഗ് സിസ്റ്റം പുറത്തിറക്കി, ഓ ഏസ് 2 തുടക്കത്തിൽ നല്ല വിജയമായിരുന്നെങ്കിലും ഐ.ബി.എമ്മുമായുള്ള അഭിപ്രായവ്യത്യാസങ്ങളാൽ  1991 മേയ് 16 -ന്‌ മൈക്രോസോഫ്റ്റ് ഈ സം‌രംഭത്തിൽനിന്നും പിന്മാറി വിൻഡോസ് എൻ.ടിയിൽ ശ്രദ്ധ കേന്ദ്രീകരിക്കാൻ തീരുമാനിച്ചു.
ബിൽ മാർ ഇംഗ്ലീഷ് വിലാസം https://ml.wikipedia.org/wiki/Bill_Maher
ഒരു അമേരിക്കൻ സ്റ്റാൻഡ് അപ് കൊമേഡിയനും,ടെലിവിഷൻ അവതാരകനും സറ്റയറിസ്റ്റുമാണ് ബിൽ മാർ .
(/ mɑːr /; ജനനം ജനുവരി 20, 1956) എച് ബി ഒ യിൽ റിയൽ റ്റൈം വിത് ബിൽ മാർ എന്ന റ്റെലിവിഷൻ പരിപാടിയുടെ അവതാരകനാണ്.
മുൻപ് അദ്ദേഹം അവതാരകനായിരുന്ന കോമഡി സെന്റ്രലിലും ABC ചാനലിലും സംപ്രേഷണം ചെയ്തിരുന്ന പൊളിറ്റിക്കലി ഇൻകറെക്റ്റ് എന്ന ടൊക് ഷോ യും വൻ വിജയമായിരുന്നു.
ബിൽ ആൻഡ് മെലിൻഡ ഗേറ്റ്സ് ഫൗണ്ടേഷൻ ഇംഗ്ലീഷ് വിലാസം https://ml.wikipedia.org/wiki/Bill_%26_Melinda_Gates_Foundation
അമേരിക്കൻ കമ്പനിയായ മൈക്രോസോഫ്റ്റിന്റെ സ്ഥാപകൻ ബിൽ ഗേറ്റ്സ് , ഭാര്യ മെലിൻഡ , സുഹൃത്ത് വാറൻ ബഫെറ്റ് എന്നിവർ നേതൃത്വം നൽകുന്ന ഒരു അമേരിക്കൻ സ്വകാര്യ ഫൗണ്ടേഷനാണ് ബിൽ ആൻഡ് മെലിൻഡ ഗേറ്റ്സ് ഫൗണ്ടേഷൻ .
ലോപിച്ച് ബിൽഗേറ്റ്സ് ഫൗണ്ടേഷൻ എന്നും വിളിക്കുന്നു.
വാഷിംഗ്ടണിലെ സിയാറ്റിൽ ആസ്ഥാനമായി 2000-ൽ പ്രവർത്തനമാരംഭിച്ച ഇത് 46.8 ബില്യൺ ഡോളർ ആസ്തി കൈവശമുള്ള ലോകത്തിലെ ഏറ്റവും വലിയ സ്വകാര്യ ഫൗണ്ടേഷനായി റിപ്പോർട്ട് ചെയ്യപ്പെടുന്നു.
പ്രധാനമായും വൈദ്യരംഗം, ദാരിദ്ര്യ നിർമ്മാർജ്ജനം, വിദ്യാഭ്യാസവികസനം, വിവരസാങ്കേതികവിദ്യ എന്നീ മേഖലകളിലാണ് ഈ ഫൗണ്ടേഷൻ പ്രാഥമികമായി പ്രവർത്തിക്കുന്നത്.
ബിൽ മോഗ്രിഡ്ജ് ഇംഗ്ലീഷ് വിലാസം https://ml.wikipedia.org/wiki/Bill_Moggridge
പ്രമുഖ ബ്രിട്ടീഷ് ഇൻഡസ്ട്രിയൽ ഡിസൈനറായിരുന്നു ബിൽ മോഗ്രിഡ്ജ് (25 ജൂൺ 1943 - 8 സെപ്ററംബർ 2012).
1979 ൽ മോഗ്രിഡ്ജ് രൂപകൽപ്പന ചെയ്ത 'ഗ്രിഡ് കോംപസ്സ്' (GRiD Compass) ആണ് ലാപ്‌ടോപ്പ് യുഗത്തിന് തുടക്കം കുറിച്ചത്.
1943 ജൂൺ 25 ന് ലണ്ടനിലാണ് വില്ല്യം ഗ്രാന്റ് മോഗ്രിഡ്ജ് ജനിച്ചത്.
1965 ൽ ലണ്ടനിലെ 'സെൻട്രൽ സെയ്ന്റ് മാർട്ടിൻസ് കോളേജ് ഓഫ് ആർട് ആൻഡ് ഡിസൈനി'ൽ നിന്ന് ആർട് ആൻഡ് ഡിസൈനിൽ ഡിപ്ലോമ നേടിയ മോഗ്രിഡ്ജ്, 1969 ൽ 'മോഗ്രിഡ്ജ് അസോസിയേറ്റ്‌സ്' എന്ന സ്ഥാപനം ഇംഗ്ലണ്ടിൽ തുടങ്ങി.
അമേരിക്കയിൽ കാലിഫോർണിയയിലെ പാലോ ഓൾട്ടോയിൽ 1979 ൽ ആ സ്ഥാപനത്തിന്റെ ഓഫീസ് തുടങ്ങി.
ആപ്പിൾ, മൈക്രോസോഫ്റ്റ് തുടങ്ങി പിൽക്കാലത്ത് ഐടി രംഗത്ത് ഭീമൻമാരായി മാറിയ പല കമ്പനികൾക്കുവേണ്ടിയും തുടക്കത്തിൽ മോഗ്രിഡ്ജ് പ്രവർത്തിച്ചിരുന്നു.
മറ്റ് രണ്ടു കമ്പനികളുമായി കൂട്ടുചേർന്ന് 1991 ൽ 'ഐഡിയോ' (IDEO) എന്ന ഡിസൈൻ കമ്പനിക്ക് അദ്ദേഹം രൂപംനൽകി.
ഇൻഡസ്ട്രിയൽ ഡിസൈൻ രംഗത്ത് പതിറ്റാണ്ടുകളോളം നേതൃസ്ഥാനം വഹിച്ചിരുന്ന മോഗ്രിഡ്ജ്, ന്യൂയോർക്കിൽ സ്മിത്ത്‌സോണിയൻ ഇൻസ്റ്റിട്ട്യൂഷനിലെ 'കൂപ്പർ-ഹെവിറ്റ്, നാഷണൽ ഡിസൈൻ മ്യൂസിയ'ത്തിന്റെ ഡയറക്ടറായി 2010 ൽ ചുമതലയേറ്റു.
മനുഷ്യർ കമ്പ്യൂട്ടറുകളുമായി ഇടപഴകുന്നതിന്റെ രീതികൾ മനസ്സിലാക്കാൻ ശ്രമിക്കുന്ന 'ഇന്ററാക്ഷൻ ഡിസൈൻ' പഠനമേഖല സൃഷ്ടിക്കാനും പ്രോത്സാഹിപ്പിക്കാനുമാണ് ജീവിതത്തിന്റെ അവസാന വർഷങ്ങളിൽ മോഗ്രിഡ്ജ് ശ്രമിച്ചത്.
അർബുദബാധിതനായിരുന്ന മോഗ്രിഡ്ജ്, സപ്തംബർ എട്ടിന് സാൻ ഫ്രാൻസിസ്‌കോയിൽ വച്ച് അന്തരിച്ചു.
ആദ്യ ലാപ്പ് ടോപ്പ്
കീബോർഡിന് മേൽ സ്‌ക്രീൻ മടക്കിവെയ്ക്കാവുന്ന വിധത്തിലുള്ള ലാപ്‌ടോപ്പുകളുടെ 'ക്ലാംഷെൽ' ഡിസൈൻ ആവിഷ്‌ക്കരിക്കുകയാണ് മോഗ്രിഡ്ജ് ചെയ്തത്.
ആ ഡിസൈൻ ഉപയോഗിച്ച് നിർമിച്ച ആദ്യ ലാപ്‌ടോപ്പ് ആണ് ഗ്രിഡ് കോംപസ്.
സിലിക്കൺ വാലിയിലെ ഗ്രിഡ് സിസ്റ്റംസ് കോർപ്പറേഷനുവേണ്ടി രൂപകൽപ്പന ചെയ്ത ഗ്രിഡ് കോംപസ് ആദ്യം ഉപയോഗിച്ചത് അമേരിക്കൻ സൈന്യമാണ്.
ഡിസ്‌കവറി ബഹിരാകാശ പേടകത്തിലും അത് ഘടിപ്പിച്ചു.
ഗ്രിഡ് കോംപസ് കമ്പ്യൂട്ടറുകൾ 1982 ൽ ആദ്യമായി വിപണിയിലെത്തി.
8150 ഡോളർ (ഏതാണ്ട് നാലരലക്ഷം രൂപ) ആയിരുന്നു വില.
ആപ്പിളിന്റെ ഐതിഹാസിക ഡെസ്‌ക് ടോപ്പ് കമ്പ്യൂട്ടറായ 'മകിന്റോഷ്' പുറത്തുവന്നതിനും രണ്ടുവർഷം മുമ്പായിരുന്നു അത്.
ആറിഞ്ച് വലിപ്പത്തിൽ, കറുപ്പിൽ മഞ്ഞ നിറത്തിലുള്ള ഡിസ്‌പ്ലെയും, കീബോർഡും ഉള്ളതായിരുന്നു ഗ്രിഡ് കോംപസ്.
ബ്രീഫ്‌കേസിൽ ഒറ്റ യൂണിറ്റായി മടക്കിവെയ്ക്കാൻ പറ്റുന്നതായിരുന്നു ആ കമ്പ്യൂട്ടർ.
ലാപ്‌ടോപ്പുകൾ ഇന്നും പിന്തുടരുന്നത് മോഗ്രിഡ്ജ് ആവിഷ്‌ക്കരിച്ച 'ക്ലാംഷെൽ' ഡിസൈൻ തന്നെയാണ്.
2008 ൽ ആദ്യമായി വിൽപ്പനയിൽ ഡെസ്‌ക് ടോപ്പ് കമ്പ്യൂട്ടറുകളെ ലാപ്‌ടോപ്പുകൾ പിന്തള്ളി.
കൃതികൾ 'ഡിസൈനിങ് ഇന്ററാക്ഷൻസ്' (2006) 'ഡിസൈനിങ് മീഡിയ' (2010) പുരസ്കാരം നാഷണൽ ഡിസൈൻ അവാർഡ് പ്രിൻസ് ഫിലിപ്പ് ഡിസൈനർ പ്രൈസ് അവലംബം 1 2 1 2 ↑ അധിക വായനയ്ക്ക് Designing Interactions Archived 2011-11-17 at the Wayback Machine .
book home page Designing Media Archived 2021-01-16 at the Wayback Machine .
book home page Design Thinking: Dear Don...
: a 2010 Core77 blog post by Moggridge in response to Don Norman ’s “Design Thinking: A Useful Myth?”
Mister Moggridge Has Mad Ambition : a FastCompany profile of Moggridge on the occasion of moving to the Cooper-Hewitt.
പുറം കണ്ണികൾ Remembering Bill , a website by the Cooper-Hewitt that gathers links to Moggridge's talks, videos, books, and a memorial fund Cooper-Hewitt, National Design Museum IDEO
ബിൽ ക്ലിന്റൺ ഇംഗ്ലീഷ് വിലാസം https://ml.wikipedia.org/wiki/Bill_Clinton
വില്യം ജെഫേർസൺ ബിൽ ക്ലിന്റൺ (ജനനപ്പേര്: വില്ല്യം ജെഫേഴ്സൺ ബ്ലിഥെ III )
അമേരിക്കൻ ഐക്യനാടുകളുടെ നാല്പ്പത്തിരണ്ടാമത് (1993-2001) പ്രസിഡണ്ടായിരുന്നു.
അർക്കൻസാ സംസ്ഥാനത്തിൽ 1946 ഓഗസ്റ്റ് 19നു ജനിച്ച ക്ലിന്റൺ, 12 വർഷത്തോളം അർക്കൻസാ ഗവർണറായിരുന്നു.
ഡെമോക്രാറ്റിക് പാർട്ടി അംഗമായ ക്ലിന്റൺ, ജോർജ് എച്ച് ബുഷിനെ പരാജപ്പെടുത്തിയാണു 1993-ൽ പ്രസിഡണ്ടായത്.
അമേരിക്കൻ പ്രസിഡന്റുമാരിൽ ഏറ്റവും ചെറുപ്പത്തിൽ പ്രസിഡന്റായവരുടെ പട്ടികയിൽ മൂന്നാമതാണ് ബിൽ ക്ലിന്റന്റെ സ്ഥാനം (തിയോഡോർ റൂസ്വെൽറ്റ്, ജോൺ എഫ്. കെന്നഡി എന്നിവരാണ് പട്ടികയിൽ ഒന്നും രണ്ടും സ്ഥാനങ്ങളിൽ. ബേബി ബൂമർ തലമുറയിലെ ആദ്യത്തെ പ്രസിഡന്റായി ബിൽ ക്ലിന്റൺ കരുതപ്പെടുന്നു. അവലംബം ↑ http://www.whitehouse.gov/history/presidents/bc42.html Archived 2009-01-17 at the Wayback Machine . Biography of William J. Clinton], The White House ഇവയും കാണുക അമേരിക്കൻ പ്രസിഡണ്ടുമാരുടെ പട്ടിക
ബിൽ ടെറി ഇംഗ്ലീഷ് വിലാസം https://ml.wikipedia.org/wiki/Bill_Terry
ബിൽ ടെറി അമേരിക്കൻ ബേസ്ബാൾ കളിക്കാരനായിരുന്നു.
വില്യം ഹാരോൾഡ് ടെറി എന്നാണ് പൂർണനാമം.
1898 ഒക്ടോബർ 30-ന് അറ്റ്ലാന്റയിൽ ജനിച്ചു .
1922-ൽ ന്യൂയോർക്ക് ജയന്റ്സി ൽ ഇദ്ദേഹത്തിന് അംഗത്വം ലഭിച്ചു.
14 വർഷം ജയന്റ്സിന്റെ ഫസ്റ്റ് ബേസ്മാൻ ആയിരുന്നു.
ആജീവനാന്ത ബാറ്റിംഗ് ആവറേജ് 0.341 ആണ്.
5 വർഷക്കാലം ജയന്റ്സ് ടീമിന്റെ മാനേജരായും സേവനമനുഷ്ഠിച്ചിട്ടുണ്ട്.